لەبارەی کارەکانی داھاتووی، شوان جەزا له لێدوانێكدا رایگهیاندووه، "ھەر ڕۆڵێک کە کەس نەتوانێت بەرجەستەی بکات، ئەوا ئامادەم بەرجەستەی بکەم، چونکە حەزم لە کاری سەرکێشی و نوێیە، ئەکتەر ئەو کاتە سەرکەوتوو دەبێت، کارێک بکات ببێتە جێگەی قسەوباسی کۆمەڵگا". وتیشی: "ھەر کارێکی دیکەی ھونەری بزانم ناتوانم بەرەو پێش بچم ئەوا نایکەم، ئەمجارە ھەر کارێکی نوێی ھونەری بکەم دەبێت ڕیکۆردی پڕبینەرترین بشکێنێت".
وتیشی: ئێستا سیناریۆی دوو زنجیرە درامای لەبەردەستدایە، بەڵام "تا ئێستا خۆم یەکلایی نەکردووەتەوە، کە کامیان ھەڵدەبژێرم".
لهبارهی ستایڵی جلوبەرگی دەڵێت: "جلوبەرگەکانم ڕەنگی جیاوازە، جگە لە کاری ھونەری، لە ژیانی ڕۆژانەشمدا ڕەنگی جیاواز و جوان دەپۆشم، بەڵام لە کاری نوێی ھونەریمدا دەبێت ڕەنگی نوێی جلوبەرگ لەبەر بکەم و شێوازی ڕیشم و ستایلم بە گشتی دەگۆڕم، بە جۆرێک دەبێت ببێتە مۆدێلی نوێ لە ناو کۆمەڵگادا".
Netewe نەتەوە